14. Kvalitetsstandard - Ældre og Sundhed 2022 efter høring (Åben)
Tidl. politisk behandling SS-U, 02.11.21, pkt. 2
Forventet sagsgang
SS-U, ØK, BY
Lovgrundlag
Bekendtgørelse om kvalitetsstandarder for hjemmehjælp, 
rehabiliteringsforløb og træning efter serviceloven §§ 83, 
83a og 86
SAGENS INDHOLD
Byrådet skal i denne sag tage stilling til forslag om revideret kvalitetsstandard for ældre- og 
sundhedsområdet 2022 efter høring hos Ældreråd og Handicapråd. 
”Kvalitetsstandard – Ældre og Sundhed 2022” beskriver det serviceniveau, som Byrådet fastlægger for 
indsatsen for borgere på ældre- og sundhedsområdet. Beskrivelsen af indholdet, omfanget og udførelsen 
af de kommunale ydelser skal sikre sammenhæng mellem serviceniveau, de afsatte ressourcer, de 
visiterede ydelser og leveringen af hjælpen.
Byrådet skal hvert år behandle en kvalitetsstandard for personlig pleje, praktisk hjælp, madservice, 
rehabiliteringsforløb samt kommunal genoptræning og vedligeholdelsestræning til borgerne. I [adresse] 
Kommune indeholder kvalitetsstandarden, ud over de lovpligtige områder, også ydelser som aflastning, 
sygepleje, aktivitetstilbud, forebyggende hjemmebesøg, omsorgstandpleje, hjælpemidler, plejeboliger og 
kørselsordninger til læge og speciallæge. 
VURDERING
Kvalitetsstandarden for 2021, som blev godkendt af Byrådet i december 2020, gennemgik en omfattende 
gennemskrivning med henblik på at gøre den mere borgerrettet. Social og Sundhed vurderer derfor, at der 
denne gang er behov for en mindre justering af kvalitetsstandarden.
Der kan fremhæves følgende foreslåede ændringer til kvalitetsstandarden:

Sagsbehandlingsfristen på ansøgning om støtte til køb af bil foreslås ændret fra tre til seks måneder. 
Dette skyldes, at der ofte er mange eksterne parter, der skal inddrages i processen, og som hver især 
har en sagsbehandlingstid på syv til 30 dage. Det drejer sig bl.a. om borgerens egen læge, 
bilforhandleren, borgerservice og politiet. Dette betyder, at det i realiteten ofte er vanskeligt at 
gennemføre sagsbehandlingen på under seks måneder.

Sagsbehandlingsfristen på boligindretning foreslås opdelt i to frister. En frist på tre måneder til 
mindre boligændringer, som fx fjernelse af dørtrin eller montering af loftlift samt en frist på seks 
måneder til større boligændringer, som fx om- og tilbygninger. Baggrunden for en længere 
sagsbehandlingstid til større boligændringer er, at det erfaringsmæssigt er vanskeligt at overholde 
fristen på tre måneder. Dels skal der ske en grundig afklaring af behovet og mulighederne i boligen, 
og dels skal der inddrages mange eksterne aktører i processen, herunder borgerens egen læge, 
håndværkere samt leverandører og forhandlere af hjælpemidler. I enkelte tilfælde kan der være 
behov for at søge om byggetilladelse.

Formålet med hjælpen til personlig pleje og praktisk hjælp er præciseret.
De foreslåede ændringer er markeret med rødt i vedlagte bilag. 
Sagsnr. EMN-2021-02342
DokID: 2522908
Sagsbehandler gila
Byråd
21-12-2021 15:00
Social- og Sundhedsudvalget protokollerede 2. november 2021 i forbindelse med, at de sendte sagen i 
høring, at sagsbehandlingsfristen på bilsager og boligændringer fastholdes som hidtil.
Social og Sundhed har sendt kvalitetsstandarden i høring hos Ældrerådet og Handicaprådet. 
Høringssvarene er vedlagt som bilag.
Ældrerådet og Handicaprådet tilslutter sig Social- og Sundhedsudvalgets bemærkning om, at 
sagsbehandlingsfristen på bilsager og boligændringer bør fastholdes som hidtil.
Ældrerådet foreslår en tekstændring, således at sætningen ”At støtte dig til at leve længst muligt i dit hjem” 
ændres til ”At støtte dig til at bo længst muligt i dit hjem”. Social og Sundhed har overvejet ordvalget ved 
udarbejdelse af kvalitetsstandarden. Social og Sundhed ønsker med ordet ”leve” at signalere, at livet leves 
fremfor det mere passive ord at ”bo” i egen bolig.
Ældrerådet foreslår, at det indskrives, at både gældende politikker og lovgivning udgør grundlag for 
kvalitetsstandarden. Social og Sundhed er enig heri og vil indarbejde det i kvalitetstandarden. 
Handicaprådet opfordrer til, at Favrskov Kommune gør ansøgere opmærksomme på at indgive ansøgning 
i god tid, da det kan være svært at overholde fristerne pga. udfordringer med levering af fx biler og 
håndværksydelser. Social og Sundhed kan oplyse, at det oftest ikke er tidspunkt for modtagelse af 
ansøgningen, der betyder, at fristerne ikke kan overholdes. Det er ventetiden på nødvendige svar fra 
eksterne fagpersoner, der kan skabe problemer med overholdelse af tidsfrister. 
ØKONOMI
”Kvalitetsstandarden – Ældre og Sundhed 2022” er udarbejdet med baggrund i den nuværende 
økonomiske ramme.
INDDRAGELSE
Sagen har været i høring hos Ældrerådet og Handicaprådet.
INDSTILLING
Direktøren for Social og Sundhed indstiller til Byrådet:
1.
At forslag til ”Kvalitetsstandard – Ældre og Sundhed 2022” godkendes.
BESLUTNING
Social- og Sundhedsudvalget, 7. december 2021:
Fraværende: Ingen.
Indstilles godkendt med bemærkning om, at sagsbehandlingsfristen for bilsager og større boligændringer 
fastholdes som hidtil.
Økonomiudvalget, 14. december 2021:
Fraværende: Osvald Larsen.
Indstillingen fra [adresse] og Sundhedsudvalget indstilles godkendt. 
Byrådet, 21. december 2021:
Fraværende: Ingen
Godkendt. 
Bilag
1.
Kvalitetsstandard Ældre og Sundhed 2022 - ændringer markeret (2496870)
2.
Kvalitetsstandard - Ældre og Sundhed 2022 (2510995)
3.
Høringssvar fra Ældrerådet (2522939)
4.
Høringssvar fra Handicaprådet (2524908)
